
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 254 

14 Δεκεμβρίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

259. Ρυθμίσεις θεμάτων πυροσβεστικού προσωπικού 1 

ΣΥΜΒΑΣΕΙΣ 

Χρηματοδότηση του Ελληνικού Δημοσίου, με ποσό μέχρι 
Πεντακοσίωνείκοσι εκατομμυρίων Ευρώ (520.000.000 
€) για πληρωμή προκαταβολών στους παραγω¬ 
γούς αροτριαίων καλλιεργειών έτους 2004, έναντι 
οριστικών πληρωμών αροτριαίων καλλιεργειών και 
ΟΣΔΕ. 2 

ΑΠΟΦΑΣΕΙΣ 

Επιβολή ποινών στα πιστωτικά ιδρύματα σε περιπτώ¬ 
σεις καθυστέρησης υποβολής εποπτικών στοιχεί¬ 
ων στην Τράπεζα της Ελλάδος. 3 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Σύμβασης Έκ¬ 
δοσης μεταξύ της Κυβέρνησης της Ελληνικής Δη¬ 
μοκρατίας και της Κυβέρνησης των Ηνωμένων Πο¬ 
λιτειών Μεξικού» (Αθήνα, 25.10.1999). 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 259 
Ρυθμίσεις θεμάτων πυροσβεστικού προσωπικού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 1 εδαφ. στ, η και θ του άρθρου 11 του Ν. 
1481/1984 «Οργανισμός Υπουργείου Δημόσιας Τάξης» 
(Α' 152), όπως το άρθρο αυτό αντικαταστάθηκε από την 
παρ. 1 του άρθρου 1 του Ν. 1590/1986. 

β. Του άρθρου 28παρ. 1 του Ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση Αρ¬ 
χηγείου Ελληνικής Αστυνομίας και άλλες διατάξεις» (Α' 41). 


γ. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137), το οποίο προστέθηκε με το 
άρθρο 27 του Ν. 2081/1992 (Α' 154) και αντικαταστάθηκε 
με το άρθρο 1 παρ. 2 ατού Ν. 2469/1997 (Α'38). 

δ. Του Π.Δ. 108/1994 «Περιορισμός αρμοδιότητας κατά 
την έκδοση κανονιστικών διαταγμάτων και αποφάσεων σε 
θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης» (Α' 82). 

ε. Του άρθρου 3 παρ. 6του Ν. 2612/1998 «Ανάθεση της 
δασοπυρόσβεσης στο Πυροσβεστικό Σώμα και άλλες 
διατάξεις» (Α' 112). 

στ. Του άρθρου 25 παρ. 7 του Ν. 2800/2000 «Αναδιάρ¬ 
θρωση Υπηρεσιών Υπουργείου Δημόσιας Τάξης, σύστα¬ 
ση Αρχηγείου Ελληνικής Αστυνομίας και άλλες διατάξεις» 
(Α 41). 

ζ. Του άρθρου 6του Ν. 3103/2003 «Έκδοση διαβατηρίων 
από την Ελληνική Αστυνομία και άλλες διατάξεις» (Α' 23). 

η. Της υπ’ αριθ. ΔΙΔΚ/Φ. 1/2/6139/24.3.2004 απόφασης 
του Πρωθυπουργού και Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (Β' 527). 

2. Το γεγονός ότι από τις διατάξεις αυτού του διατάγ¬ 
ματος δεν προκαλείται δαπάνη σε βάρος του Κρατικού 
Προϋπολογισμού. 

3. Την υπ’ αριθμ. 280/2004 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού Δη¬ 
μόσιας Τάξης, και του Υφυπουργού Εσωτερικών, Δημό¬ 
σιας Διοίκησης και Αποκέντρωσης, αποφασίζουμε: 

Άρθρο 1 

1. Το άρθρο 20 του Π.Δ. 305/1992 (Α' 152), όπως αντι- 
καταστάθηκε με το άρθρο 1 του Π.Δ. 329/1993 (Α' 140) 
αντικαθίσταται ως εξής: 

«Άρθρο 20 

Απόρρητο των εγγράφων αξιολόγησης των αξιωματικών 

1. Οι εκθέσεις ικανότητας και οι ειδικές εκθέσεις απο¬ 
στρατείας αποτελούν απόρρητα έγγραφα και δεν επιτρέ¬ 
πεται, με την επιφύλαξη των διατάξεων της επόμενης πα¬ 
ραγράφου, να λαμβάνουν γνώση αυτών τρίτα πρόσωπα. 

2. Αντίγραφα ή αποσπάσματα των εκθέσεων ικανότη¬ 
τας και των ειδικών εκθέσεων αποστρατείας, χορηγού¬ 
νται μόνο στους αξιωματικούς στους οποίους αναφέρο- 
νται, καθώς και σε Δικαστικές Αρχές εφόσον ζητηθούν». 

2. Η περίπτωση (γ) της παραγράφου 1 του άρθρου 27 
του Π.Δ. 305/1992 όπως αντικαταστάθηκε με το άρθρο 
1(α)του Π.Δ. 16/1998 (Α'27) και την παράγραφο 2 του άρ- 
θρου2του Π.Δ. 266/2000 (Α'217) αντικαθίσταται ως εξής: 

«γ. Πρωτοβάθμιο Ανώτατο Συμβούλιο: Απαρτίζεται από 
το Νομικό Σύμβουλο του Κράτους στο Υπουργείο Δημό¬ 
σιας Τάξης, ως Πρόεδρο, έναν (1) Αντιστράτηγο του 
Στρατού Ξηράς και τον Αρχηγό του Πυροσβεστικού Σώ¬ 
ματος ως μέλη. Ως αναπληρωματικά μέλη ορίζονται αντί- 
στοιχαέναςΝομικόςΣύμβουλοςτου Κράτους και ένας (1) 
Αντιστράτηγος της ΕΛ.ΑΣ». 

Άρθρο 2 

Η παράγραφος 3 του άρθρου 3 του Π .Δ. 16/1998 (Α' 27) 
αντικαθίσταται ως εξής: 

«Προκειμένου για παραπομπή σε Ανακριτικό Συμβούλιο 
Πυράρχου, Αρχιπυράρχου, Υποστρατήγου, ή Αντιστρα- 
τήγου-Υπαρχηγού αρμόδια Συμβούλια είναι σε πρώτο 
βαθμό το Πρωτοβάθμιο Ανώτατο Συμβούλιο Κρίσεων 
Αξιωματικών και σε δεύτερο βαθμό το Δευτεροβάθμιο 
Ανώτατο Συμβούλιο Κρίσεων Αξιωματικών». 

Άρθρο 3 

1. Μετά το άρθρο 99 του Π. Δ. 174/1983 (Α' 68) προστί¬ 
θεται άρθρο 99Α που έχει ως εξής: 

«Άρθρο 99Α 

1. Οι επιτυχόντες υποψήφιοι στους διαγωνισμούς των 
Σχολών Ανθυποπυραγών και Αρχιπυροσβεστών της Πυ¬ 
ροσβεστικής Ακαδημίας που καταλαμβάνουν τις προκη- 
ρυχθείσες θέσεις καλούνται από το αρμόδιο Τμήμα της 
Διεύθυνσης Προσωπικού του Αρχηγείου Πυροσβεστικού 
Σώματος για να υποβληθούν σε αθλητικές δοκιμασίες, 
προκειμένου να εξακριβωθούν οι σωματικές δυνατότητες 
και η αντοχή τους. Οι εξετάσεις αυτές διενεργούνται στην 
Αθήνα, από τριμελή Επιτροπή Εξέτασης Αθλητικών Δοκι¬ 
μασιών, η οποία συγκροτείται με απόφαση του Αρχηγού 
Πυροσβεστικού Σώματος και αποτελείται από τρεις (3) 
Ανώτερους Αξιωματικούς Γ ενικών Υπηρεσιών του Σώμα¬ 
τος. Ως γραμματέας ορίζεται με την ίδια απόφαση κατάλ¬ 
ληλος βαθμοφόρος του Σώματος. Για τον έλεγχο της 
αθλητικής τους επίδοσης οι υποψήφιοι υποβάλλονται στα 
εξής αγωνίσματα: 

α. Άλμα σε μήκος τουλάχιστον 3,5 μ. για άνδρες και γυ¬ 
ναίκες υποψήφιους (τρεις προσπάθειες). 

β. Δρόμος 1.000 μέτρων σε χρόνο 4' και 30" για άνδρες 
και γυναίκες υποψήφιους (μια προσπάθεια). 

γ. Έλξεις σε μονόζυγο τέσσερις (4) για άνδρες και γυ¬ 
ναίκες υποψήφιους. Οι υποψήφιοι αναρτώνται στο μονό¬ 
ζυγο από το πρόσθιο μέρος αυτού έχοντας το εξωτερικό 
μέρος της παλάμης στραμμένο προς το πρόσωπό τους. 
Μετά την πρώτη έλξη, οι υποψήφιοι δεν πρέπει να έρχο¬ 
νται σε επαφή με το έδαφος μέχρι το τέλος της προσπά¬ 
θειας ενώ σε κάθε έλξη πρέπει η κάτω γνάθος αυτών να 
ξεπερνάει το ύψος του μονόζυγου. 

δ. Μεταφορά ανά χέρι αλτήρα με λαβή, βάρους είκοσι 
πέντε (25) κιλών έκαστος για άνδρες και γυναίκες υποψη¬ 
φίους, σε απόσταση ογδόντα (80) μέτρων χωρίς διακοπή 
των κινήσεων και χωρίς επαφή των βαρών με το έδαφος 
σε χρόνο 50" (μια προσπάθεια). 

2. Υποψήφιοι που δεν μπορούν να ανταποκριθούν σε 
μια από τις παραπάνω δοκιμασίες, κρίνονται ως μη ικανοί 
και δεν εισάγονται για φοίτηση στην Σχολή με πρακτικό 


της Επιτροπής Εξέτασης Αθλητικών Δοκιμασιών, που κυ¬ 
ρώνεται από τον Αρχηγό, τοιχοκολλείται στο Αρχηγείο 
Πυροσβεστικού Σώματος και κοινοποιείται στους ενδια¬ 
φερομένους. Εάν κατά το χρόνο της εξέτασης υποψήφι¬ 
ου στις αθλητικές δοκιμασίες παρουσιαστεί κώλυμα εξέ¬ 
τασής του, η Επιτροπή Εξέτασης Αθλητικών Δοκιμασιών 
δύναται να αναβάλει για μια μόνο φορά την εξέταση σε 
άλλο χρόνο, όχι όμως πέραν του καθοριζομένου για τη 
διενέργεια αυτών των εξετάσεων χρόνου. Ειδικά για υπο¬ 
ψήφια, που κατά το χρόνο των αθλητικών δοκιμασιών 
κυοφορεί, ή ευρίσκεται σε διάστημα λοχείας, η εξέτασή 
της γίνεται σε χρόνο που διενεργούνται τα αγωνίσματα 
για τους επιτυχόντες στον αμέσως μετά το κώλυμα δια¬ 
γωνισμό, και εφόσον κριθεί κατάλληλη εισάγεται προς 
φοίτηση στη Σχολή με τους επιτυχόντες στο διαγωνισμό 
αυτό, αποφοιτούσα δε επιτυχώς εντάσσεται, με βάση τη 
βαθμολογία της, στην ίδια επετηρίδα των αποφοιτούντων 
με το διαγωνισμό που ήταν επιτυχούσα. 

Ο ακριβής χρόνος και οι λοιπές διαδικαστικές λεπτομέ¬ 
ρειες καθορίζονται κάθε φορά με την απόφαση της προ¬ 
κήρυξης του σχετικού διαγωνισμού». 

2. Η προβλεπόμενη από την παρ. 1 του άρθρου 1 του 
Π.Δ. 168/2004 (Α' 138) ημερομηνία «1.1.2005» αντικαθί¬ 
σταται με την «1.1.2006». 

Άρθρο 4 

Μετά το άρθρο 6 του Π.Δ. 103/2001 (Α' 96) προστίθεται 
άρθρο 6Α που έχει ως εξής: 

«Άρθρο 6Α 
Εξετάσεις χειριστών 

1. Πυροσβεστικοί υπάλληλοι που εκπαιδεύονται με 
εντολή της Υπηρεσίας: 

α. Προς απόκτηση πτυχίου επαγγελματία χειριστή ελι¬ 
κοπτέρων (Ε/Π) ή αεροσκαφών (Α/ΦΩΝ) 

β. Επί τύπου ως κυβερνήτες ή συγκυβερνήτες 
γ. Προς απόκτηση πτυχίου ΙΕΒ και 
δ. Προς απόκτηση πτυχίου εκπαιδευτή 
αμέσως μετά το πέρας της θεωρητικής εκπαίδευσης, 
λαμβάνουν υποχρεωτικά μέρος στις εξετάσεις που διε- 
νεργούνται για τη λήψη του απαιτούμενου πτυχίου ή πι¬ 
στοποιητικού. 

2. Οι ανωτέρω έχουν δικαίωμα να κάνουν χρήση των 
εξεταστικών περιόδων που κάθε φορά ορίζονται από την 
ισχύουσα νομοθεσία της Υπηρεσίας Πολιτικής Αεροπο¬ 
ρίας (Υ.Π.Α.) για κάθε μία από τις περιπτώσεις της προη¬ 
γούμενης παραγράφου και μέχρι το ποσοστό του 50% 
των προβλεπομένων εξεταστικών περιόδων εντός ενός 
ημερολογιακού έτους. 

3. Οι επαναληπτικές εξετάσεις στις οποίες υποβάλλεται 
ο πυροσβεστικός υπάλληλος καθορίζονται με διαταγή 
του Αρχηγείου Πυροσβεστικού Σώματος ύστερα από αί¬ 
τημα του υπαλλήλου και εισήγηση της Υπηρεσίας Εναέ¬ 
ριων Μέσων Πυροσβεστικού Σώματος (Υ.Ε.Μ.Π.Σ.). 

4. Σε περίπτωση αποτυχίας στις επαναληπτικές εξετά¬ 
σεις, ο πυροσβεστικός υπάλληλος μετατίθεται από την 
Υ.Ε.Μ.Π.Σ. σε άλλη Υπηρεσία του Σώματος όπου του ανα¬ 
τίθενται πυροσβεστικά καθήκοντα. Με απόφαση του Αρ¬ 
χηγού Πυροσβεστικού Σώματος ύστερα από εισήγηση 
της Υ.Ε.Μ.Π.Σ. δύναται να παραμείνει στην Υπηρεσία αυ¬ 
τή εφόσον πρόκειται για: 

α. Εκπαιδευτή επί τύπου 
β. Κυβερνήτη επί τύπου 

γ. Χειριστή Ε/Π ή Α/ΦΩΝ με πτυχίο ΙΡΒ 

δ. Χειριστή Ε/Π ή Α/ΦΩΝ με συνολικό αριθμό ωρών πτή¬ 
σεων 500 και άνω επί τύπου σε δικινητήρια. 

Άρθρο 5 

Στο τέλος της περίπτωσης (δ) της παρ. 1 του άρθρου 2 
του Π.Δ. 164/1999 (Α' 159) απαλείφεται η τελεία και προ¬ 
στίθεται φράση που έχει ως εξής: «εν πάση δε περιπτώσει 
με την συμπλήρωση του 65ου έτους». 

Άρθρο 6 

1. Στο τέλος της παρ. 2 του άρθρου 3του Π.Δ. 124/2003 
(Α' 108) προστίθενται εδάφια που έχουν ως εξής: «Σε πε¬ 
ρίπτωση που διαπιστώνεται, κατά το χρόνο υπογραφής 
της σύμβασης εργασίας ή το χρόνο απασχόλησης, ότι επι- 
τυχούσα στη διαδικασία πρόσληψης ως πυροσβέστρια 
εποχικής απασχόλησης, κυοφορεί, επιτρέπεται, κατ’ εξαί¬ 
ρεση, να της ανατίθενται, ανάλογα με τα προσόντα που 
διαθέτει, καθήκοντα άλλα από εκείνα που προβλέπονται 
για την ειδικότητα πρόσληψής της εφόσον δεν προκαλούν 
κίνδυνο στην υγεία της. Επιτυχόντες σε περισσότερες 
Υπηρεσίες ή Κατηγορίες επιλέγουν την Υπηρεσία και κα¬ 
τηγορία που επιθυμούν να προσληφθούν, χωρίς να έχουν 
δικαίωμα, κατά προσεχή αντιπυρική περίοδο, να επιλέ- 
ξουν για επαναπρόσληψη άλλη Υπηρεσία ή κατηγορία». 

2. Μετά το πρώτο εδάφιο της παρ. 5 του άρθρου 3 του 
Π.Δ. 124/2003 προστίθεται εδάφιο που έχει ως εξής: 

«Ο Αρχηγός του Πυροσβεστικού Σώματος έχει δικαίω¬ 
μα να παραπέμψει ενώπιον της Ανωτάτης Υγειονομικής 
Επιτροπής κάθε πυροσβέστη εποχικής απασχόλησης 
ύστερα από σχετική εισήγηση της Διεύθυνσης Υγειονομι¬ 
κού για να κρίνειτην σωματική και ψυχική τους υγεία όταν 
συντρέχουν ειδικοί προς τούτο λόγοι». 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 14 Δεκεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΓΕΩΡΓΙΟΣ ΒΟΥΛΓΑΡΑΚΗΣ 


Χρηματοδότηση του Ελληνικού Δημοσίου, με ποσό μέχρι Πε- 
ντακοσίων είκοσι εκατομμυρίων Ευρώ (520.000.000 €) 
για πληρωμή προκαταβολών στους παραγωγούς αρο- 
τριαίων καλλιεργειών έτους 2004, έναντι οριστικών 
πληρωμών αροτριαίων καλλιεργειών και ΟΣΔΕ. 

Στην Αθήνα την 30 Νοεμβρίου 2004 μεταξύ: 
α) Του Ελληνικού Δημοσίου, που εκπροσωπείται, στην 
προκειμένη περίπτωση, από τον Υπουργό Αγροτικής Ανά¬ 
πτυξης και Τροφίμων Ευάγγελο Μπασιάκο και τον Υφυ¬ 
πουργό Οικονομίας και Οικονομικών Πέτρο Δούκα και 


β) Της Αγροτικής Τράπεζας της Ελλάδος Α.Ε που εκ¬ 
προσωπείται από το Διοικητή αυτής Δημήτριο Μηλιάκο, 
συμφωνούνται τα εξής: 

Άρθρο Ιο 

Η Αγροτική Τράπεζα της Ελλάδος Α.Ε. μετά από αίτημα 
του Ελληνικού Δημοσίου, θα το χρηματοδοτήσει με ποσό μέ¬ 
χρι Πεντακοσίων Είκοσι εκατομμυρίων Ευρώ (520.000.000 €) 
για την πληρωμή προκαταβολών στους παραγωγούς 
αροτριαίων καλλιεργειών, έτους 2004. 

Άρθρο 2ο 

Ο Υπουργός Αγροτικής Ανάπτυξης και Τροφίμων και ο 
Υφυπουργός Οικονομίας και Οικονομικών, που εκπρο¬ 
σωπούν το Ελληνικό Δημόσιο, δηλώνουν με την παρού¬ 
σα ότι αποδέχονται για λογαριασμό του Ελληνικού Δη¬ 
μοσίου τη σύναψη σύμβασης χρηματοδότησης από την 
Αγροτική Τράπεζα της Ελλάδος Α.Ε. με ποσό μέχρι πε¬ 
ντακοσίων είκοσι εκατομμύρια Ευρώ (520.000.000 €), 
και εξουσιοδοτούν την Αγροτική Τράπεζα της Ελλάδος 
Α.Ε. να διαθέσει το προϊόν αυτής, σύμφωνα με το παρα¬ 
πάνω άρθρο 1. 

Άρθρο 3ο 

Το προϊόν της χρηματοδότησης θα μεταφερθεί σε ειδι¬ 
κό λογαριασμό που θα ανοιχθεί στη Διεύθυνση Εργασιών 
Υποστήριξης της ΑΤΕ. με χρέωση του οποίου η Διεύθυν¬ 
ση Πληροφορικής θα προβαίνει στις σχετικές πληρωμές 
στους δικαιούχους. 

Οι πληρωμές των προκαταβολών θα γίνονται βάσει 
των σχετικών εντολών του Υπουργείου Αγροτικής Ανά¬ 
πτυξης και Τροφίμων - Διεύθυνση ΠΑΠ - Φυτών Μεγά¬ 
λης Καλλιέργειας (πληρωμές, εντολές, μαγνητικά αρ¬ 
χεία, παρακολούθηση), σε πίστωση των λογαριασμών, 
που έχουν δηλωθεί από τους ίδιους τους παραγωγούς 
και η ανάληψη των ποσών αυτών θα γίνεται μετά την 
υποβολή υπεύθυνης δήλωσης - εξουσιοδότησης από 
αυτούς ως συν/νο υπόδειγμα). Οι προκαταβολές αυτές 
θα επανεισπραχθούν από τους λογαριασμούς των πα¬ 
ραγωγών, αμέσως μετά την πίστωση των λογαριασμών 
τους μετά οριστικώς δικαιούμενα ποσά ενίσχυσης αρο¬ 
τριαίων καλλιεργειών και ΟΣΔΕ και θα μεταφερθούν 
στον ειδικό λογαριασμό της Τράπεζας, από τον οποίο 
εκταμιεύτηκαν. Οι πληρωμές των προκαταβολών θα γί¬ 
νονται με αρχεία που θα σταλούν στην Τράπεζα από το 
Ελληνικό Δημόσιο και θα περιέχουν τις ίδιες ακριβώς 
εγγραφές με τα αρχεία των οριστικών πληρωμών. Η 
ακρίβεια των περιεχομένων των αρχείων διασφαλίζεται 
από το Ελληνικό Δημόσιο - Υπουργείο Αγροτικής Ανά¬ 
πτυξης και Τροφίμων, το οποίο αποδέχεται και βεβαιώ¬ 
νει ότι η ΑΤΕ δεν υποχρεούται σε σχετικό έλεγχο ή δια¬ 
σταύρωση των αρχείων. 

Μετά το τέλος των οριστικών πληρωμών, το Δημόσιο 
αναλαμβάνει να καταβάλει στην ΑΤΕ τυχόν διαφορές που 
θα προκύπτουν κατά την εκκαθάριση των δαπανών, συ¬ 
μπεριλαμβανομένων των αχρεωστήτως καταβληθέντων 
ποσών (δηλ. αυτών που δεν κατέστη εφικτό να επιστρα- 
φούν), λογιστικών διαφορών, διαφορών στρογγυλοποίη¬ 
σης, αντιλογισμού ή οποιωνδήποτε άλλων διαφορών που 
οφείλονται σε παραλείψεις, σε μη προσέλευση ή μη ανεύ¬ 
ρεση παραγωγών ή διαχειριστικά λάθη που δεν οφείλο¬ 
νται στην ΑΤΕ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 4ο 

Όροι και προϋποθέσεις: 

Η διάρκεια της χρηματοδότησης θα είναι ενενήντα (90) 
ημερών με έναρξη την ημερομηνία υπογραφής της πα¬ 
ρούσας. Η παραπάνω χρηματοδότηση θα επιβαρύνεται 
με κυμαινόμενο επιτόκιο, το οποίο θα είναι ίσο με το επι¬ 
τόκιο εκτοκισμού διατραπεζικής αγοράς Ευπάοι· τριμή¬ 
νου, που ισχύειτηνημέρα έναρξης περιόδου εκτοκισμού, 
όπως αυτό διαμορφώνεται δύο (2) εργάσιμες ημέρες 
πριν, πλέον περιθωρίου (πιει-ρίπ) 0,20%. Η εξόφληση της 
χρηματοδότησης θα γίνει συμψηφιστικά μετά την πραγ¬ 
ματοποίηση των οριστικών πληρωμών και σε κάθε περί¬ 
πτωση μέχριτη λήξη της διάρκειας της χρηματοδότησης. 

Η Αγροτική Τράπεζα για την πραγματοποίηση των πλη¬ 
ρωμών της προκαταβολής θα προβαίνει σε διαδικασίες 
(πίστωση-δέσμευση λογαριασμών, παραλαβή δηλώσε- 
ων-αποδέσμευση λογαριασμών, επανείσπραξη προκατα¬ 
βολών, συμφωνίες τακτοποίησης προκαταβολών κ.ά.) για 
τις οποίες θα επιβαρύνεται με έξοδα. Τα παραπάνω έξο¬ 
δα που υπολογίζονται σε δυο (2) € για κάθε παραγωγό 
που περιλαμβάνεται στα μαγνητικά αρχεία που θα της 
σταλούν, καταβάλει στην ΑΤΕ το Ελληνικό Δημόσιο κατά 
τη λήξη της χρηματοδότησης. 

Σε περίπτωση καθυστέρησης πληρωμής των τόκων, 
των εξόδων ή του κεφαλαίου, θα οφείλεται τόκος υπερη¬ 
μερίας ίσος με το επιτόκιο που αναφέρεται στην παρού¬ 
σα σύμβαση προσαυξημένο κατά μία εκατοστιαία μονάδα 
(1%). Οι τόκοι υπερημερίας θα λογίζονται κατά τη λήξη 
της περιόδου εκτοκισμού. 

Άρθρο 5ο 

Ρητά συμφωνείται ότι σε περίπτωση που κατά τη διάρ¬ 
κεια της χρηματοδότησης αλλάξουν οι όροι των υποχρεώ¬ 
σεων περί κεφαλαιακής επάρκειας των Τραπεζών για τα 
δάνεια προςτο Ελληνικό Δημόσιο ή καιτους Οργανισμούς, 
που δανείζονται με την Εγγύηση του Ελληνικού Δημοσίου, 
η Τράπεζα, αφού πρώτα ενημερώσει εγγράφως το Ελληνι¬ 
κό Δημόσιο, θα έχει δικαίωμα αναπροσαρμογής του περι¬ 
θωρίου (πΐ3ΐ·ς|ίη) σε επίπεδο που να καλύπτει το επιπλέον 
κόστος που συνεπάγεται για την τράπεζα η αλλαγή αυτή. 

Άρθρο 6ο 

Η Σύμβαση διέπεταιαπότις διατάξεις του Καταστατικού 
Νόμου της Αγροτικής Τράπεζας της Ελλάδος 4332/1929, 
που διατηρήθηκε σε ισχύ μετο άρθρο 26του Ν. 1914/1990. 


Οι Συμβαλλόμενοι 
Για το Ελληνικό Δημόσιο 

0 ΥΠΟΥΡΓΟΣ 

0 ΥΦΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 
ΠΕΤΡΟΣ ΔΟΥΚΑΣ ΕΥΑΓ. ΜΠΑΣΙΑΚΟΣ 

Για τη ν Αγροτική Τ ράπεζα της Ελλάδος Α. Ε. 

0 ΔΙΟΙΚΗΤΗΣ 
ΔΗΜ. ΜΗΑΙΑΚΟΣ 
-♦- 


ΑΠΟΦΑΣΕΙΣ 

(3) 

(ΕΤΠΘ 185/23.11.2004 Θέμα: 2) 

Επιβολή ποινών στα πιστωτικά ιδρύματα σε περιπτώσεις 
καθυστέρησης υποβολής εποπτικών στοιχείων στην 
Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 


Αφού έλαβε υπόψη: 

α) την απόφαση ΕΝ ΠΘ 595/2/27.6.1997 με την οποία κα¬ 


θορίσθηκε, μεταξύ άλλων, το ύψος των ποινών που επι¬ 
βάλλονται στα πιστωτικά ιδρύματα σε περίπτωση καθυ¬ 
στέρησης υποβολής εποπτικών στοιχείων, 

β) τις προβλεπόμενες από τις ΠΔ/ΤΕ 2291/21.2.1994, 
2246/16.9.1993, 2156/10.12.1992, 1313/9.6.1988, 2397/ 
7.11.1996, 2442/29.1.1999, και 2520/10.2.2003 καθώς και 
την απόφαση ΕΤΠΘ 159/6/26.9.2003, όπως ισχύουν, υπο¬ 
χρεώσεις των πιστωτικών ιδρυμάτων σχετικά με την 
υποβολή εποπτικών στοιχείων στην Τράπεζα της Ελλά¬ 
δος, 

γ) σχετική εισήγηση της Διεύθυνσης Εποπτείας Πι¬ 
στωτικού Συστήματος, αποφάσισε να τροποποιήσει τις 
διατάξεις της απόφασης ΕΝΠΘ 595/2/27.6.1997 για την 
επιβολή ποινών στα πιστωτικά ιδρύματα σε περιπτώσεις 
καθυστέρησης υποβολής ή υποβολής ελλιπών, εσφαλ¬ 
μένων ή ανακριβών εποπτικών στοιχείων, ως ακολού¬ 
θως: 

1. Τα καθοριζόμενα στην παράγραφο 1 (α) της απόφα¬ 
σης ΕΝΠΘ 595/2/27.6.1997 ποσά κυρώσεων (μετατρεπό- 
μενα σε ευρώ) νοούνται ως ανώτατα όρια. Γ ια την επιμέ¬ 
τρηση της ποινής θα συνεκτιμώνται η συχνότητα των κα¬ 
θυστερήσεων, η διαπιστωθείσα έγκαιρη συμμόρφωση, η 
αποδεδειγμένη αναβάθμιση των σχετικών μηχανογραφι¬ 
κών εφαρμογών κ.λπ. 

2. Κατά τα λοιπά οι διατάξεις της απόφασης ΕΝΠΘ 
595/2/27.6.1997 παραμένουν αμετάβλητες. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 10 Δεκεμβρίου 2004 
Η Γραμματέας 
I. ΒΑΧΑΒΙΟΛΟΥ 

-♦- 

ΑΝΑΚΟΙΝΩΣΕΙΣ 

Αοιθ. Φ.0544/ΑΣ 1047/Μ.5047 

(4) 

Ανακοίνωση για τη θέση σε ισχύ της «Σύμβασης Έκδοσης 
μεταξύ της Κυβέρνησης της Ελληνικής Δημοκρατίας 
και της Κυβέρνησης των Ηνωμένων Πολιτειών Μεξι¬ 
κού» (Αθήνα, 25.10.1999). 

Το Υπουργείο Εξωτερικών ανακοινώνει ότι Σύμβαση 
Έκδοσης μεταξύ της Κυβέρνησης της Ελληνικής Δημο¬ 
κρατίας και της Κυβέρνησης των Ηνωμένων Πολιτειών 
Μεξικού που υπογράφηκε στην Αθήνα, στις 25 Οκτωβρίου 
1999 και κυρώθηκε από την Χώρα μας με τον υπ’ αριθμ. 
3288/2004 Νόμο ο οποίος δημοσιεύθηκε στο υπ’ αριθμ. 
225 Φύλλο Εφημερίδας της Κυβερνήσεως, τεύχος Α', της 
19ης Νοεμβρίου 2004, θα τεθεί σε ισχύ σύμφωνα με τις 
διατάξεις της παραγράφου 1 του άρθρου 22 αυτής την 
29η Δεκεμβρίου 2004. 

Αθήνα, 2 Δεκεμβρίου 2004 

Με εντολή Υπουργού 
Ο Προϊστάμενος της Ε.Ν.Υ. 

ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




